Document ID: 32007R0037

KOMISSION ASETUS (EY) N:o 37/2007,
annettu 17 päivänä tammikuuta 2007,
jäsenvaltioiden interventioelinten hallussa olevien viljojen vientiä koskevien pysyvien tarjouskilpailujen avaamisesta annetun asetuksen (EY) N:o 990/2006 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viljan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 6 artiklan,
sekä katsoo seuraavaa:
(1)
Asetuksen (EY) N:o 990/2006 (2) 10 artiklan 2 kohdassa säädetään, että vientivelvoitteesta annetaan vakuus, joka on tarjouskilpailupäivänä voimassa olevan interventiohinnan ja tarjotun hinnan erotuksen suuruinen ja aina vähintään 25 euroa tonnilta.
(2)
Rukiin markkinahintojen vertailu vientimarkkinoilla ja sisämarkkinoilla voisi johtaa siihen, että rukiin vientieristä tarjouksia esittävien toimijoiden olisi taloudellisesti kannattavaa myydä uudelleen sisämarkkinoilla ja menettää mainittu vakuus. Tällaisen tilanteen välttämiseksi ja asetuksen (EY) N:o 990/2006 soveltamisalaan kuuluvan tarjouskilpailun toimivuuden mahdollistamiseksi mainitun vakuuden määrää olisi nostettava rukiin osalta.
(3)
Sen vuoksi asetusta (EY) N:o 990/2006 olisi muutettava.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 990/2006 10 artiklan 2 kohta seuraavasti:
”2. Poiketen siitä, mitä asetuksen (ETY) N:o 2131/93 17 artiklan 1 kohdassa säädetään, vientivelvoitteesta annetaan vakuus, joka on tarjouskilpailupäivänä voimassa olevan interventiohinnan ja tarjotun hinnan erotuksen suuruinen ja aina vähintään 50 euroa tonnilta ruista ja 25 euroa tonnilta muita viljoja. Vakuudesta annetaan puolet vientitodistusta myönnettäessä ja loput ennen kuin viljat haetaan varastointipaikasta.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä tammikuuta 2007.

Labels: 3
17
18